**Kúpna zmluva**

uzavretá podľa ust. § 409 a nasl. zákona č. 513/1991 Zb. Obchodný zákonník v znení neskorších predpisov

**medzi zmluvnými stranami:**

**Kupujúci: OBEC HRUŠOV**

Sídlo: Hrušov č. 5, 049 43 Hrušov

Štatutárny zástupca: Gabriel Parti, starosta obce

IČO: 00328308

DIČ: 2020501428

IČ DPH: neplatiteľ DPH

Email: info@obechrusov.sk

 (ďalej len „ **kupujúci**“)

a

**Predávajúci:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

Číslo IBAN:

 (ďalej len „**predávajúci**“)

ďalej predávajúci a kupujúci spolu len ako „**zmluvné strany**“)

Túto zmluvu uzatvára Kupujúci ako verejný obstarávateľ s Predávajúcim ako úspešným uchádzačom vo verejnom obstarávaní na predmet zákazky **„NÁKUP VOZIDIEL SPOLOČNEJ DOPRAVY OSÔB PRE OBEC HRUŠOV**“, zadávaním zákazky s nízkou hodnotou podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov. Túto zmluvu uzatvárajú zmluvné strany v súlade s výzvou vrátane ich príloh a v súlade s predloženou ponukou úspešného uchádzača.

**Čl. I**

**Predmet zmluvy**

1. Predávajúci sa zaväzuje predať a dodať a kupujúci sa zaväzuje prevziať do svojho výlučného vlastníctva a zaplatiť nasledujúci nový automobil za podmienok ďalej v tejto zmluve dohodnutých:

|  |  |  |  |  |  |
| --- | --- | --- | --- | --- | --- |
| **Technické vlastnosti** | **Jednotka** | **Minimum** | **Maximum** | **Presne** | **Hodnota parametra predkladateľa ponuky** |
| **Opis: Motorové vozidlo – minibus na prepravu osôb, splňujúci platné normy a vyhlášky pre prihlásenie autobusu do evidencie v dobe jeho dodávky** | ***(uviesť ponúkanú hodnotu, resp. stručný ekvivalent)*** |
| množstvo | ks |  |  | 1 |   |
| celková max. hmotnosť | kg |   | 2900 |   |   |
| zaťaženie strechy  | kg |   | 150 |   |   |
| objem nákladového priestoru | m³ | 4,9 |   |   |   |
| dĺžka | mm | 5000 | 5400 |   |   |
| šírka | mm | 2000 | 2210 |   |   |
| výška | mm | 1100 | 1190 |   |   |
| zdvihový objem motora | cm³ | 1490 | 1900 |   |   |
| objem nádrže - nafta | l | 70 |  |   |   |
| objem nádrže - AdBlue | l | 22,5 |  |   |   |
| spotreba kombinovaná | l/100 km | 6,0 | 7,0 |   |   |
| počet valcov | ks |   |  | 4 |   |
| max. rýchlosť  | km/hod. | 160 |   |   |   |
| počet miest na sedenie | ks |   |   | 9 |   |
| emisie CO2 | g/km | 150 | 185 |   |   |
| max. výkon motora | kW | 88 | 105 |   |   |
| max. krútiaci moment | ot./min. | 300/1750 |   |   |   |
| záruka | mesiace | 12 |   |   |   |
|   | ***uviesť ÁNO/NIE, resp. stručný ekvivalent*** |
| **Ostatné požiadavky:** | diesel spĺňajúci emisnú normu min. EURO 6 |   |
| predĺžená verzia |   |
| prevodovka 6 st. manuálna |   |
| 12 V zásuvka v stredovej konzole, vpredu, v spodnej odkladacej schránke  |   |
| 17˝ oceľové kolesá, s celoplošnými krytmi kolies |   |
| 2-miestna lavica spolujazdca s odkladacím priestorom |   |
| 2 kľúče |   |
| 6 upevňovacích bodov v batožinovom priestore |   |
| 7" Audiosystém Multimedia, ovládanie rádia na volante |   |
| 70 % tónovanie |   |
| asistent rozjazdu do kopca |   |
| atermické akustické čelné sklo |   |
| automatické ovládanie svetlometov |   |
| Bluetooth, USB |   |
| bočné a hlavové airbagy, vodič a spolujazdec |   |
| bočné ochranné lišty vo farbe karosérie |   |
| centrálne zamykanie s diaľkovým ovládaním |   |
| čítacie lampičky v 1., 2. a 3.rade |   |
| DAB tuner |   |
| dažďový senzor |   |
| delená 1/3 a 2/3 |   |
| detekcia ospalosti |   |
| elektricky ovládané okná, predné |   |
| elektronický stabilizačný program (ESP®Plus) |   |
| farebný prístrojový displej 3,5 '' |   |
| hlavové airbagy pre 2. a 3. rad |   |
| hmlové svetlomety |   |
| indikátor nezapnutých pásov vpredu |   |
| inteligentný tempomat (bez funkcie brzdenia) |   |
| klimatizácia, manuálna, vpredu |   |
| komfortné sedadlo vodiča nastaviteľné v 6 smeroch s lakťovou a bedrovou opierkou |   |
| kontrola trakcie s motorom a brzdovým účinkom (TCPlus) |   |
| kontrolka tlaku v pneumatikách |   |
| kryt vonkajších zrkadiel vo farbe karosérie |   |
| LED svetlá pre denné svietenie |   |
| nástupné úchyty v 2. a 3. rade sedadiel a na strane spolujazdca v 1. rade sedadiel |   |
| odkladací priestor pred spolujazdcom, zatvorený, chladený a osvetlený |   |
| odkladací priestor v predných dverách, aj pre 1,5 l fľaše |   |
| ovládanie rádia na volante |   |
| palubný počítač |   |
| plastová podlaha pod sedákom |   |
| pokročilý systém núdzového brzdenia (AEBS) |   |
| posuvné dvere s pevným oknom, na strane spolujazdca, v 2. rade sedadiel |   |
| predný airbag, vodič a spolujazdec, deaktivovateľný |   |
| protiblokovací brzdový systém (ABS) s jednodotykovým ovládaním |   |
| sada na opravu pneumatík s 12 voltovým kompresorom (bez zdviháka) |   |
| sklopná 3-miestna lavica v 2. a 3. rade sedadiel |   |
| so zadným stieračom a vyhrievaním |   |
| Solar Protect® zatmavené okná v zadnej časti |   |
| systém varovania pred vybočením z jazdného pruhu |   |
| trojbodové bezpečnostné pásy na všetkých sedadlách |   |
| varovanie pred čelnou kolíziou |   |
| vonkajšie kľučky dverí vo farbe karosérie |   |
| vonkajšie spätné zrkadlá elektricky nastaviteľné, vyhrievané a sklopné |   |
| výškovo a pozdĺžne nastaviteľný volant |   |
| zadné presklené výklopné dvere |   |
| zadný parkovací senzor |   |
| automatická dvojzónová klimatizácia |   |
| klimatizácia pre zadnú časť kabíny |   |
| rezervné koleso  |   |
| **Ďalšie požiadavky:** | Doprava na miesto dodania |   |
| Na vedenie vozidla postačuje oprávnenie typu B |   |
| Zaškolenie obsluhy |   |
| Vozidlo musí byť prispôsobené osobám s obmedzenou možnosťou pohybu a to minimálne spôsobom, že súčasťou vozidla bude väčší úložný priestor v zadnej časti, aby sa tam zmestil "prázdny vozík" vozičkára  |   |
| **Názov výrobcu a typové označenie s príslušenstvom:** |  |

1. Predmetom zmluvy pri každom automobile je aj:
2. povinná výbava podľa Vyhlášky MDV SR č. 134/2018 Z. z.:
* Výstražný trojuholník
* Bezpečnostná reflexná vesta
* Lekárnička
* Zdvihák
* Kľúč na kolesá
* Ťažné lano
1. doplnková výbava:
* Podložky na upevnenie tabuliek s evidenčným číslom
* Gumové rohože - sada
1. dodanie dokumentácie:
* Platné osvedčenie o evidencii preukazujúce schválenie vozidla pre premávku na pozemných komunikáciách v slovenskom jazyku vydané podľa § 23 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov
* Návod na obsluhu a údržbu vozidla vrátane dodávanej výbavy a príslušenstva v slovenskom jazyku
* Servisná knižka v slovenskom jazyku
1. Zaškolenie obsluhy

**Čl. II**

**Kúpna cena**

1. Kúpna cena za predmet zmluvy je stanovená na základe verejného obstarávania dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

**Cena za predmet zmluvy vrátane príslušenstva v EUR je:**

|  |  |  |  |
| --- | --- | --- | --- |
| **Značka, model** | **Cena (EUR) bez DPH** | **DPH 20%** **(EUR)** | **Cena (EUR) s DPH** |
|  |  |  |  |

1. Cenou sa rozumie cena vrátane colných a daňových poplatkov, vrátane vykonania predpredajného servisu, vrátane všetkých nákladov dopravy na miesto určenia, odskúšania prevádzky, zaškolenia obsluhy, návodu na obsluhu a údržbu vozidla, servisného zošita so záručnými podmienkami v slovenskom jazyku, kompletného osvedčenia o evidencii vozidla, povinnej výbavy, plného objemu prevádzkových hmôt a mazív a min 5 l paliva.

**Čl. III**

**Platobné podmienky**

1. Vlastná platba sa realizuje prevodným príkazom prostredníctvom banky kupujúceho, na základe predávajúcim vystavenej faktúry, po prevzatí predmetu zmluvy alebo jeho časti kupujúcim.
2. Dohodnutá splatnosť faktúry je do 30 dní odo dňa jej vystavenia kupujúcemu. Súčasťou faktúry je preberací - odovzdávací protokol potvrdený povereným zástupcom kupujúceho.
3. Faktúra musí obsahovať náležitosti v zmysle všeobecne záväzných právnych predpisov.

**Čl. IV**

**Dodacie podmienky**

1. Predmet zmluvy uvedený v čl. I. bode 1. bude dodaný na základe preberacieho - odovzdávacieho protokolu. Termín dodávky je stanovený **najneskoršie do 6 mesiacov** odo dňa účinnosti tejto kúpnej zmluvy**.**
2. Predávajúci nebude v omeškaní s dodaním predmetu zmluvy v prípade, že u neho nastane okolnosť vylučujúca zodpovednosť za porušenie dodacej lehoty (napr. vis maior). Dodacia lehota sa v takomto prípade primerane predĺži o dobu, počas ktorej trvala takáto okolnosť.
3. Odovzdanie a prevzatie bude vykonané poverenými zástupcami kupujúceho a predávajúceho v mieste plnenia. Miestom plnenia je: **Hrušov č. 5, 049 43 Hrušov.**
4. Predávajúci je povinný vyrozumieť kupujúceho (listom, mailom alebo faxom), ktorým je pre účely tejto zmluvy **Gabriel Parti (starosta obce)** o pripravenosti predmetu zmluvy alebo jeho časti k odovzdaniu – prevzatiu pred plánovaným termínom odovzdania predmetu zmluvy alebo jeho časti.
5. Pri odovzdaní - prevzatí predmetu zmluvy podpíšu poverení zástupcovia zmluvných strán preberací protokol, podpísaním ktorého sa považuje predmet zmluvy za prevzatý.

**Čl. V**

**Povinnosti kupujúceho**

1. Kupujúci je povinný prevziať do troch pracovných dní pri splnení podmienky uvedenej v čl. IV. 4. bode a zaplatiť dohodnutú kúpnu cenu.

**Čl. VI**

**Povinnosti predávajúceho**

1. Predávajúci je povinný umožniť kupujúcemu dôkladné oboznámenie sa s predmetom zmluvy, dodať predmet zmluvy kupujúcemu v plnom rozsahu a množstve, v dohodnutom termíne, v bezchybnom stave a dohodnutej kvalite, vyhotovení a výbave a umožniť jeho prevzatie v mieste plnenia.
2. Predávajúci je povinný pred odovzdaním predmetu zmluvy zabezpečiť vykonanie predpredajného servisu a pri odovzdávaní predmetu zmluvy predviesť funkčnosť dodávaného automobilu a tento protokolárne odovzdať poverenému zástupcovi kupujúceho v mieste plnenia.

**Čl. VII**

**Záruka za akosť**

1. Na dodávaný tovar, príslušenstvo a výbavu predávajúci poskytuje záruku …….mesiacov/………….. km v zmysle záručných podmienok, pričom ustanovenia záručných podmienok, ktoré sú v rozpore s ustanoveniami zmluvy sa pre určenie vzájomných práv a povinností zmluvných strán nepoužijú.
2. Záruka začína plynúť odo dňa prevzatia tovaru kupujúcim (od dátumu predaja uvedeného v servisnej knižke a na preberacom – odovzdávacom protokole).
3. Predávajúci nenesie žiadnu zodpovednosť za závady, ktoré boli spôsobené neodbornou prevádzkou, obsluhou a údržbou, alebo zasahovaním do vozidla treťou osobou.
4. V prípade reklamácií predmetu zmluvy sa postupuje podľa príslušných ustanovení Obchodného zákonníka a všeobecne záväzných platných právnych predpisov Slovenskej republiky. Záručnými podmienkami nemôže predávajúci zúžiť rozsah práv kupujúceho, ktoré mu vyplývajú z príslušných ustanovení obchodného zákonníka.

**Čl. VIII**

**Servisné podmienky**

1. Predávajúci sa zaväzuje odplatne poskytovať záručný a pozáručný servis najmenej po dobu 5 rokov od posledného plnenia spočívajúci v poskytovaní servisných prehliadok, opráv, údržby a dodávok originálnych náhradných dielov alebo kvalitatívne rovnocenných náhradných dielov minimálne v jednom servisnom stredisku vlastnom alebo zmluvného partnera umiestnenom na území Slovenskej republiky so záväzkom vykonania uvedených služieb v primeranom čase.
2. Predpredajný servis zabezpečí predávajúci na vlastné náklady vo svojich servisných strediskách.
3. Súčasťou dodávky je garancia vykonávania záručného a pozáručného servisu, údržby a opráv vo vlastných servisných strediskách alebo servisných strediskách zmluvných partnerov. Uvedenú možnosť využije kupujúci v prípade, ak sa nepodarí postupmi vo verejnom obstarávaní obstarať daný tovar alebo službu súvisiacu s predmetom tejto zmluvy (dodávka servisu a náhradných dielov).
4. Predávajúci písomne oznámi kupujúcemu bezodkladne zmenu servisného strediska, príp. zmenu jeho sídla.

**Čl. IX**

**Zmluvné pokuty a úroky z omeškania**

1. V prípade nedodržania termínu dodania predmetu zmluvy, predávajúci zaplatí kupujúcemu zmluvnú pokutu vo výške 0,025 % z ceny nedodaného predmetu plnenia za každý aj začatý deň omeškania s plnením predmetu zmluvy.
2. V prípade nedodržania termínu splatnosti faktúry vzniká predávajúcemu právo fakturovať úrok z omeškania vo výške 0,025 % z fakturovanej čiastky za každý deň omeškania so zaplatením.
3. V prípade neplnenia niektorej povinnosti uvedenej v článku VIII. tejto zmluvy je predávajúci povinný zaplatiť kupujúcemu zmluvnú pokutu vo výške 0,025 % z ceny predmetu plnenia za každý deň omeškania pri ktorom z dôvodu neplnenia si povinností nebolo poskytnuté plnenie v súlade s čl. VIII.

**Čl. X**

**Vlastnícke právo**

1. Kupujúci nadobudne vlastnícke právo k predmetu zmluvy alebo jeho časti po riadnom dodaní podľa čl. IV tejto zmluvy. Riziká vyplývajúce z používania predmetu zmluvy (poškodenie, prípadne zničenie) prechádzajú na kupujúceho po protokolárnom prevzatí predmetu zmluvy.

**Čl. XI**

**Zánik zmluvy**

1. Zmluvu je možné predčasne zrušiť:
* dohodou zmluvných strán,
* odstúpením od tejto zmluvy.
1. Od tejto zmluvy možno písomne odstúpiť v prípadoch uvedených v tejto zmluve a tiež na základe príslušných ustanovení Obchodného zákonníka alebo iného osobitného právneho predpisu, napríklad z dôvodov uvedených v § 19 zákona č. 343/2015 o verejnom obstarávaní v znení neskorších predpisov. Pri odstúpení od tejto zmluvy budú zmluvné strany povinné vrátiť čiastkové plnenia poskytnuté pred odstúpením od zmluvy druhou zmluvnou stranou a budú oprávnené žiadať vrátenie plnení poskytnutých pred odstúpením od tejto zmluvy druhej zmluvnej strane. Uvedené dojednanie neplatí na vrátenie konkrétneho plnenia dodaného s takými vadami, ktoré boli príčinou odstúpenia od zmluvy pri ktorých si kupujúci neuplatnil iné nároky z vád plnenia (zľavu z kúpnej ceny, výmenu tovaru alebo iné..) a prejavil vôľu pri odstúpení na vrátenie plnení poskytnutých zmluvnými stranami súvisiacich s plnením s vadami.
2. Za podstatné porušenie tejto zmluvy na základe ktorého môže kupujúci okamžite odstúpiť od tejto zmluvy sa považuje najmä ak :
* predávajúci bude v omeškaní s dodaním predmetu zmluvy viac ako 30 dní,
* predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
* predávajúci stratil podnikateľské oprávnenie vzťahujúce sa k predmetu tejto zmluvy,
* predávajúci sa počas platnosti tejto zmluvy dostane do Zoznamu platiteľov DPH, u ktorého nastali dôvody na zrušenie jeho registrácie v zmysle § 81 ods. 4 písm. b) druhého bodu zákona č. 222/2004 Z. z. o dani z pridanej hodnoty v znení neskorších predpisov,
* predávajúci bol vymazaný z registra partnerov verejného sektora, ak má povinnosť zapisovať sa do registra partnerov verejného sektora
* predávajúci porušil povinnosť z iného záväzkového vzťahu, ktorý má uzatvorený s kupujúcim.
1. Za podstatné porušenie tejto zmluvy na základe ktorého môže predávajúci okamžite odstúpiť od tejto zmluvy sa považuje najmä ak kupujúci bude v omeškaní s úhradou kúpnej ceny o viac jako 15 dní.

**Čl. XII**

**Záverečné ustanovenia**

1. Akékoľvek zmeny a doplnenia tejto zmluvy je možné uskutočniť iba písomnou formou, a to očíslovanými dodatkami k zmluve podpísanými oprávnenými zástupcami zmluvných strán.
2. Právne vzťahy výslovne touto zmluvou neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ďalšími všeobecne záväznými právnymi predpismi Slovenskej republiky.
3. Akékoľvek nezhody, spory alebo nároky vznikajúce z tejto zmluvy alebo v súvislosti s ňou budú riešené dohodou zmluvných strán; ak k takejto dohode nedôjde, rozhodne príslušný súd. Predávajúci a kupujúci sa dohodli, že akékoľvek písomnosti súvisiace s touto dohodou sa považujú za doručené dňom nasledujúcim po dni vrátenia nedoručenej zásielky odosielateľovi, aj keď sa jej adresát o nej a jej obsahu nedozvedel. Úložná doba zásielky na pošte je 5 dní. Účinky doručenia nastávajú aj odmietnutím prevzatia doručovanej zásielky, a to dňom odmietnutia prevzatia doručovanej zásielky.
4. Táto zmluva je vyhotovená v štyroch vyhotoveniach, z ktorých každé má platnosť originálu. Každá zmluvná strana obdrží dve vyhotovenia tejto zmluvy.
5. Zmluvné strany prehlasujú, že obsahu tejto zmluvy porozumeli, text je pre nich dostatočne určitý a zrozumiteľný, zmluvu uzatvárajú slobodne, vážne, nie za nápadne nevýhodných podmienok a bez nátlaku a na znak súhlasu s jej obsahom ju vlastnoručne podpisujú.
6. Zmluvné strany výslovne súhlasia so zverejnením tejto zmluvy v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR a na stránke Úradu pre verejné obstarávanie v Profile verejného obstarávateľa.
7. Táto Zmluva nadobúda účinnosť dňom nasledujúcim po jej zverejnení na webovom sídle kupujúceho po splnení odkladacej podmienky, ktorá spočíva v tom, že dôjde k uzavretiu platnej a účinnej Zmluvy o poskytnutí dotácie zo štátneho rozpočtu, štrukturálnych fondov Európskej únie, alebo iných dotácií tretích strán kupujúcemu na predmet Zmluvy.
8. Táto Zmluva stráca automaticky platnosť v prípade, ak kupujúci neuzavrie platnú a účinnú Zmluvu o poskytnutí dotácie zo štátneho rozpočtu, štrukturálnych fondov Európskej únie, alebo iných dotácií tretích strán objednávateľovi na predmet Zmluvy v lehote do 24 mesiacov od podpisu tejto Zmluvy oboma zmluvnými stranami.
9. Odkladacia podmienka nadobudnutia účinnosti tejto Zmluvy sa vzťahuje aj na schválenie procesu verejného obstarávania zo strany poskytovateľa NFP.
10. Predávajúci je povinný strpieť výkon kontroly / auditu / overovania súvisiaceho s dodávaným tovarom kedykoľvek počas platnosti a účinnosti Zmluvy o poskytnutí́ nenávratného finančného príspevku, a to oprávnenými osobami a poskytnúť im všetku potrebnú súčinnosť.

Predávajúci: Kupujúci:

V .........................................., dňa ............... V ........................................., dňa ...............

 .................................................... ....................................................